**Útmutató az agrárkamarai tagdíjbevallás árbevétel alapjának igazolására vonatkozóan a könyvvizsgáló ténymegállapításairól kiadandó jelentés minta alkalmazásához**

A Szakértői Bizottság segítséget kíván adni a 2018. június 30-ig benyújtandó agrárkamarai tagdíjbevallással összefüggésben használatos, könyvvizsgálói ténymegállapításokra vonatkozó jelentésminták alkalmazásához. A jelentésmintákban több módosítás is történt az előző évi mintákhoz képest, amelyek célja az volt, hogy az összes előforduló lehetőség esetére megoldást kínáljon.

**Hegyközségi tagsággal rendelkező gazdálkodó**

A jelentésmintában 3 lehetőség, tevékenység került megjelenítésre:

*-a hegyközségi tagságot kötelezővé tevő tevékenységként figyelembe vehető tevékenységből származó bevételek*

*-a nem agrárgazdasági tevékenységből származó bevételek*

*-egyszeres könyvvitelt vezető őstermelő vagy egyéni vállalkozó egyéb bevétele*

Ezen tagolás megjelenik a jelentésminta „**A könyvvizsgáló feladata és felelőssége”, „Az elvégzett vizsgálati eljárások”, „Ténymegállapításainkról az alábbiakban teszünk jelentést”** című részeiben. Ezek közül csak az adott gazdálkodó szempontjából releváns részeket szabad a könyvvizsgálói jelentésben meghagyni, a többi részt el kell távolítani a jelentésmintából.

Továbbá, a jelentésminta „Az elvégzett vizsgálati eljárások” részében találhatóak, tevékenységenként elkülönítve, a mintavételezéshez kapcsolódó lehetőségek (a teljes sokaság tételes vizsgálatától a meghatározott %-os mértékű mintaválasztásig). Ezen opciók közül kell kiválasztani, hogy az adott gazdálkodóra melyik alkalmazandó és csak a releváns részt lehet a jelentésmintából megtartani.

**Hegyközségi tagsággal nem rendelkező gazdálkodó**

A jelentésmintában 2 lehetőség, tevékenység került megjelenítésre:

*-a nem agrárgazdasági tevékenységből származó bevételek*

*-egyszeres könyvvitelt vezető őstermelő vagy egyéni vállalkozó egyéb bevétele*

Továbbá, a jelentésminta „Az elvégzett vizsgálati eljárások” részében találhatóak a mintavételezéshez kapcsolódó lehetőségek (a teljes sokaság tételes vizsgálatától a meghatározott %-os mértékű mintaválasztásig). Ezen opciók közül kell kiválasztani, hogy az adott gazdálkodóra melyik alkalmazandó és csak a releváns részt lehet a jelentésmintából megtartani.

**Hegyközségi tagsággal nem rendelkező, egyszeres könyvvitelt vezető őstermelő vagy egyéni vállalkozó**

esetén akkor kell a harmadik könyvvizsgálói jelentésmintát alkalmazni, ha bevétele csak agrárgazdasági tevékenységből származik. Ebben az esetben a jelentésmintából nem lehet elhagyni.